Wɔ woo Bruce-Annan wɔ Accra,afe 1965 mu. Wɔtetee no wɔ Adabraka, na daa nyinaa na ɔkɔ ne nana a na ɔte ahiafoɔ tenabea bi a wɔfrɛ no Bukuom no hɔ nsrahwɛ. ɛmfa ho ɔbrɛ ne ɔhaw ɔfaa mu wɔ ne mmɔfrase no, wammu ne mmɔfrase abonfia. Denam mmoa a onya firii ne wɔfa hɔ no, osuaa sɛnea wɔnam abɛɛforo so hyehyɛ dwumadie anaa mfidie wɔ Ghana. Adwumakuo a odikan nyaa mu akwanya no yɛ Germanyfoɔ kɔmputa adwumakuo. Wɔ afe 19990 mu no, bre a ne kunu ka kyerɛɛ  no sɛ ɔbɛboa no ama wanya suapɔn mu akwanya wɔ amanɔne no, ɔne tu kɔtenaa Germany.Nanso, esiane ateetee a na ɔfa mu wɔ awareɛ mu nti, oguane kɔɔ mmaa guankɔbea a ɛwɔ Dusseldorf. Adwuma a odikan yɛe wɔ hɔ ne sɛ, na ɔyɛ apɔwmudensohwefo boafo, akyire ɔkɔyɛɛ adwuma wɔ yaanee so wɔ Düsseldorf fair na afei, nsanombea a ɛde Golden Unicorn pub wɔ  Ratinger Straße. Bre ɔda so wɔ Dusseldorf no, ɔhyɛɛ ase gyegyee sika de kɔboaa nnyanka a wɔn wɔ ahiafo atenae a ɛwɔ Bukuom, wɔ Accra. Wɔ September da a ɛtɔ  so 15, afe 2002 mu no, Bruce-Annan ne afoforo nsia hyehyɛɛ ekuo a ɛde African Angel Association. Ekuo no yɛ nea ɔboa mmɔfra a wɔn wɔ  Bukum wɔ  wɔn sukuu kɔ ne nnwumasua mu.